Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: A személyes adatok védelmérõl és a közérdekû adatok nyilvánosságáról szóló 1992. évi LXIII. törvény (a továbbiakban: Avtv.) 2. § 1. pontja szerint személyes adat: bármely meghatározott (azonosított vagy azonosítható) természetes személlyel (a továbbiakban: érintett) kapcsolatba hozható adat, az adatból levonható, az érintettre vonatkozó következtetés. A személyes adat az adatkezelés során mindaddig megõrzi e minõségét, amíg kapcsolata az érintettel helyreállítható. A személy különösen akkor tekinthetõ azonosíthatónak, ha õt – közvetlenül vagy közvetve – név, azonosító jel,
Paragraph Index: 1117

A személyes adatok védelmérõl és a közérdekû adatok nyilvánosságáról szóló 1992. évi LXIII. törvény (a továbbiakban: Avtv.) 2. § 1. pontja szerint személyes adat: bármely meghatározott (azonosított vagy azonosítható) természetes személlyel (a továbbiakban: érintett) kapcsolatba hozható adat, az adatból levonható, az érintettre vonatkozó következtetés. A személyes adat az adatkezelés során mindaddig megõrzi e minõségét, amíg kapcsolata az érintettel helyreállítható. A személy különösen akkor tekinthetõ azonosíthatónak, ha õt – közvetlenül vagy közvetve – név, azonosító jel, illetõleg egy vagy több, fizikai, fiziológiai, mentális, gazdasági, kulturális vagy szociális azonosságára jellemzõ tényezõ alapján azonosítani lehet. Az Avtv. 2. § 9. pontja alapján adatkezelés az alkalmazott eljárástól függetlenül az adatokon végzett bármely mûvelet vagy a mûveletek összessége, így például gyûjtése, felvétele, rögzítése, rendszerezése, tárolása, megváltoztatása, felhasználása, továbbítása, nyilvánosságra hozatala, összehangolása vagy összekapcsolása, zárolása, törlése és megsem- 2006/162/II. szám misítése, valamint az adatok további felhasználásának megakadályozása. Adatkezelésnek számít a fénykép-, hang- vagy képfelvétel készítése, valamint a személy azonosítására alkalmas fizikai jellemzõk (pl. ujj- vagy tenyérnyomat, DNS-minta, íriszkép) rögzítése is. A jelenleg Kunszigeten mûködtetett térfigyelõ rendszer olyan képfelvételeket rögzít, amelyeken a személyek nem ismerhetõek fel, a jármûvek rendszáma és a jármûvekben ülõ személyek nem azonosíthatóak. Ennek alapján a térfigyelõ rendszer kívül esik az Avtv. tárgyi hatályán, ugyanakkor nem hagyhatóak figyelmen kívül azok a körülmények, amelyek egy kis településre jellemzõek, és a felvételen szereplõ személyek azonosíthatóságát megkönnyítik. Ezek a körülmények azt eredményezik, hogy a felvételek elemzése révén személyes adatok tárhatók fel. A helyszíni vizsgálat során elhangzott, hogy a térfigyelõ rendszert tovább szeretnék fejleszteni. A fejlesztés egyrészt a közvetített képek felbontásának javítását, másrészt a kamerák számának növelését jelentené. A fejlesztés eredményeképpen olyan felbontású képek közvetítésére és rögzítésére lesz alkalmas a rendszer, amely az Avtv. fogalom-meghatározása szerint személyes adatoknak minõsülnek (az elhaladó személyek, jármûvek azonosíthatók lesznek). A hatályos jogi szabályozás szerint közterületen két szerv jogosult kép- és hangfelvételeket készíteni. Az egyik a

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes